শহরের বুকে চাঁদের হাট। হাজির দেশের তাবড় শিল্পপতিরা। রাজ্যে বিনিয়োগ টানার সুবর্ন সুযোগ। অথচ অনুষ্ঠানেই থাকছেন না মুখ্যমন্ত্রী। শিল্পমহলের জল্পনা,শিল্পপতিদের অপ্রিয় প্রশ্ন এড়াতেই কি সম্মেলন এড়ালেন মুখ্যমন্ত্রী?  
 ওয়েব ডেস্ক: শহরের বুকে চাঁদের হাট। হাজির দেশের তাবড় শিল্পপতিরা। রাজ্যে বিনিয়োগ টানার সুবর্ন সুযোগ। অথচ অনুষ্ঠানেই থাকছেন না মুখ্যমন্ত্রী। শিল্পমহলের জল্পনা,শিল্পপতিদের অপ্রিয় প্রশ্ন এড়াতেই কি সম্মেলন এড়ালেন মুখ্যমন্ত্রী?   পালাবদলের পর  শিল্পের হাল ফেরাতে উদ্যোগ নেন মুখ্যমন্ত্রী। বিনিয়োগ টানতে ফি বছর শুরু হয় বেঙ্গল লিডস। রাজ্যের গণ্ডি পেরিয়ে,লগ্নির খোঁজে বিজনেস ক্যাপিটাল মুম্বই, দিল্লিও  ছুটেছেন মুখ্যমন্ত্রী। বাদ যায়নি লন্ডন, সিঙ্গাপুরও।  অথচ, দেশের তাবড় শিল্পপতিরা যখন কলকাতায় , সেই অনুষ্ঠানেই থাকছেন না মুখ্যমন্ত্রী। হ্যাঁ, দেবীপক্ষের সূচনায় ঠিক এমনটাই ঘটতে চলেছে। মঙ্গলবার বণিকসভা CII-র ন্যাশনাল কাউন্সিলের বৈঠক। তাতে যোগ দিতে শহরের পাঁচতার হোটেলে হাজির দেশের তাবড় শিল্পপতিরা। কারা থাকছেন? রাজ্যের চাঁদের হাট
----
আদি গোদরেজ
রাহুল বাজাজ
বিনায়ক চ্যাটার্জি
নৌশাদ ফোবস
সঞ্জয় কির্লোস্কার
ধ্রুব সোনি
ভেনু শ্রীনিবাসন
গৌরব নানাবতী
সুবোধ ভার্গব
শোভনা ক্যামিনেনি শহরের বুকে যখন এমন চাঁদের হাট, লগ্নিটানার এমন সুবর্ন সুযোগ, সেই অনুষ্ঠানই তখন মুখ্যমন্ত্রী থাকছেন না। দুর্গাপুজোর উদ্বোধনে ব্যস্ত মুখ্যমন্ত্রী, হাজির থাকার কথা পেলের অনুষ্ঠানেও। প্রশ্ন উঠছে, কেন বনিকসভার অনুষ্ঠানে গরহাজির মুখ্যমন্ত্রী? শিল্পমহলের জল্পনা,জমি নীতি নিয়ে বার বার শিল্পপতিদের তোপের মুখে পড়তে হয়েছে রাজ্যকে। সিন্ডিকেট রাজ নিয়েও অস্বস্তিতে পড়েছে সরকার। সম্প্রতি, CII-র  সভায় টাটা মেটালিক্সের অপ্রিয় প্রশ্নের মুখে পড়তে হয়েছিল  শিল্পমন্ত্রী অমিত মিত্রকে। বিরোধীদের প্রশ্ন,তেমন কোনও অপ্রিয় প্রশ্ন এড়াতেই কি শিল্পপতিদের মুখোমুখি হতে চাইলেন না মুখ্যন্ত্রী?